Ελισάβετ Σοφία του Βρανδεμβούργου (1674-1748)

Η Ελισάβετ Σοφία (γερμ. Elisabeth Sophie von Brandenburg, 5 Απριλίου 1674 - 22 Νοεμβρίου 1748) από τον Οίκο των Χοεντσόλερν ήταν κόρη του Εκλέκτορα του Βρανδεμβούργου και με τους γάμους της έγινε πρώτα δούκισσα της Κουρλάνδης, έπειτα μαργραβίνη του Βρανδεμβούργου-Μπαϊρόιτ και μετά δούκισσα της Σαξονίας-Μάινινγκεν.

Βιογραφία
Ήταν η δεύτερη κόρη του Φρειδερίκου Γουλιέλμου του Βρανδεμβούργου και της Δωροθέα του Σλέσβιχ-Χόλσταϊν-Σόντερμπουργκ-Γκλύξμπουργκ, κόρης του Φίλιππου του Σλέσβιχ-Χόλσταϊν-Σόντερμπουργκ-Γκλύξμπουργκ.

Οικογένεια
Παντρεύτηκε πρώτα το 1691 τον εξάδελφό της Φρειδερίκο Καζιμίρ Κέττλερ της Κουρλάνδης & Σεμιγαλλίας και είχε τέκνα:
 Φρειδερίκος Γουλιέλμος 1692-1711, Δούκας της Κουρλάνδης & Σεμιγαλλίας.
 Λεοπόλδος Κάρολος 1693-1697.

Το 1698 απεβίωσε ο Φρειδερίκος Καζιμίρ και το 1703 η Ελισάβετ Σοφία έκανε δεύτερο γάμο, με τον Χριστιανό Ερνέστο του Βρανδεμβούργου-Μπαϊρόιτ. Δεν απέκτησαν απογόνους.

Ο Χριστιανός Ερνέστος απεβίωσε το 1712 και το 1714 η Ελισάβετ Σοφία παντρεύτηκε για τρίτη φορά, τον Ερνέστο Λουδοβίκο Α΄ της Σαξονίας-Μάινινγκεν. Δεν είχε τέκνα ούτε από αυτόν τον γάμο.

Πηγές
 Holborn, Hajo (1982). A History of Modern Germany: 1648–1840. A History of Modern Germany. 2. Princeton University Press. p. 57. ISBN 0-691-00796-9.

Παραπομπές 

Οίκος των Χοεντσόλερν
Μαργραβίνες του Βρανδεμβούργου-Μπαϊρόιτ